
 Cod fiscal 27243460
ANUNȚ

[bookmark: _Hlk115859362]  Autoritatea pentru Supravegherea și Protecția Animalelor, cu sediul social în șos. Olteniței nr. 169, sector 4, București și punct de lucru în str. Constantin Mille nr. 10, etaj 2, sector 1, București, organizează concurs pentru ocuparea, pe perioadă nedeterminată, a următorului post contractual vacant:  

	Nr. crt.
	Funcția vacantă
	Nr. posturi
	Compartimentul/Serviciul

	1
	Inspector de specialitate S IA
	1
	Serviciul Relații cu Publicul, Comunicare, Campanii – Compartimentul Comunicare, Campanii



Depunerea dosarelor va avea loc la punctul de lucru al ASPA București din str. Constantin Mille nr. 10, etaj 2, sector 1, București. Data limită pentru depunerea dosarelor este 25.11.2026, ora 15.00.
Proba scrisă va avea loc în data de 04.12.2026, ora 10.00, la punctul de lucru al ASPA București din str. Constantin Mille nr. 10, etaj 2, sector 1, București. 
Susținerea interviului va avea loc în data de 09.12.2026, ora 10.00, la punctul de lucru al ASPA din str. Constantin Mille nr. 10, etaj 2, sector 1, București. 
Contestațiile se depun prin email la adresa relatiicupublicul@aspa.ro sau fizic la Compartimentul Resurse Umane de la punctul de lucru al ASPA București din str. Constantin Mille nr. 10, etaj 2, sector 1, București, în termenul menționat în calendar. 

Pentru a ocupa un post contractual vacant sau temporar vacant candidatul trebuie să îndeplinească următoarele condiții, conform art. 15 al Regulamentului - cadru aprobat prin Hotărârea Guvernului nr. 1336 din 28 noiembrie 2022: 
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Condeferației Elvețiene;  
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 – Codul muncii, republicată cu modificările și completările ulterioare: vârsta minimă reglementată de prevederile legale;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii și, după caz, de vechime sau alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăpturii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria de a desfășura activitatea de care s-a folosit pentru săvârșirea infracțiunii dau față de aceasta nu s-a luat măsura de siguranță a interzicerii ocupării unei funcții sau unei profesii.

1. Condiții generale
Conform art. 35 alin. (1) al Regulamentului - cadru privind organizarea și dezvoltarea carierei personalului contractual din sectorul bugetar platit din fonduri publice, pentru înscrierea la concurs candidații vor prezenta un dosar de concurs cu următoarele documente:
1. Formular de înscriere la concurs adresat conducătorului autorității sau instituției publice organizatoare (Anexa 1);
2. copia actului de identitate sau orice alt document care atestă identitatea, potrivit legii, aflate în termen de valabilitate;
3. copia certificatului de căsătorie sau a altui document prin care s-a realizat schimbarea de nume, după caz;
4. copiile documentelor care să ateste nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
5. copia carnetului de muncă, a adeverinței eliberată de angajator pentru perioada lucrată (model obligatoriu, conform HG 1336/2022 – Anexa 2), care să ateste vechimea în muncă și în specialitatea studiior solicitate pentru ocuparea postului;
6. certificatul de cazier judiciar sau, după caz, extrasul de pe cazierul judiciar;
7. adeverință medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate;
8. Curriculum Vitae, model comun european. 

Documentele enumerate la punctele 2, 3, 4 și 5 vor fi prezentate în original, în vederea verificării conformităţii copiilor cu acestea. Copiile documentelor vor fi asigurate de instituție. 
Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.
2. Condițiile specifice pentru postul vacant sunt următoarele:

	Nr.
crt.
	Funcția 

	Studii minime solicitate
	Vechime în muncă 

	1
	Inspector de specialitate S IA - Serviciul Relații  cu Publicul, Comunicare, Campanii – Compartimentul Comunicare, Campanii
	Studii superioare absolvite cu diplomă de licență, în orice domeniu
	Minimum 5 ani vechime în muncă în oricare dintre următoarele domenii: comunicare, relații cu publicul, marketing, publicitate, presă






Bibliografie și Tematică – 1 post Inspector de specialitate S IA 
Serviciul Relații cu Publicul, Comunicare, Campanii, 
Compartimentul Comunicare, Campanii:

1. OUG nr. 155/2001 privind aprobarea programului de gestionare a câinilor fără stăpân, cu modificările și completările ulterioare; 
2. HG nr. 1059/2013 privind aprobarea Normelor metodologice de aplicare a OUG nr. 155/2001 privind aprobarea programului de gestionare a câinilor fără stăpân, cu modificările și completările ulterioare;
3. Legea nr. 205/2004 privind protecția animalelor, cu modificările și completările ulterioare;
4. OUG nr. 55/2002 privind regimul de deținere al câinilor periculoși sau agresivi cu modificările și completările ulterioare;
5. OG 27/2002 privind reglementarea activității de soluționare a petițiilor, cu modificările și completările ulterioare; 
6. Legea nr. 98/2016 privind achizițiile publice, cu modificările și completările ulterioare;
Tematică: a) Capitolul I, Secțiunea  a II-a  - Definiții; 
7. Legea nr. 53/2003 Codul Muncii, republicată, cu modificările și completările ulterioare;
Tematică: Titlurile II – VI și XI – XII; 

